

VLADA REPUBLIKE HRVATSKE

Zagreb, 2024.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo zaštite okoliša i zelene tranzicije |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog Uredbe o izmjenama i dopuni Uredbe o nacionalnim obvezama smanjenja emisija određenih onečišćujućih tvari u zraku u Republici Hrvatskoj |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

Na temelju članka 40. Zakona o zaštiti zraka („Narodne novine“, br. 127/19 i 57/22) ) i članka 30. stavka 2. Zakona o Vladi Republike Hrvatske (Narodne novine, br. 150/11, 119/14, 93/16, 116/18, 80/22 i 78/24) Vlada Republike Hrvatske je na sjednici održanoj \_\_\_\_\_\_\_\_\_\_\_\_\_2024. donijela

**UREDBU O IZMJENAMA I DOPUNI UREDBE**

**O NACIONALNIM OBVEZAMA SMANJENJA EMISIJA ODREĐENIH ONEČIŠĆUJUĆIH TVARI U ZRAKU U REPUBLICI HRVATSKOJ**

**Članak 1.**

U Uredbi o nacionalnim obvezama smanjenja emisija određenih onečišćujućih tvari u zraku u Republici Hrvatskoj („Narodne novine“, br.: 76/2018) u članku 1. riječi: „Hrvatska agencija za okoliš i prirodu (u daljnjem tekstu: Agencija)“ zamjenjuju se riječima: „tijelo državne uprave nadležno za zaštitu okoliša (u daljnjem tekstu: Ministarstvo)“.

**Članak 2.**

U članku 2. podstavak 1. briše se.

Iza dosadašnjeg podstavka 2. koji postaje podstavak 1. na kraju rečenice briše se točka i dodaje se novi podstavak 2. koji glasi:

„- Delegirana Direktiva Komisije (EU) 2024/299 od 27. listopada 2023. o izmjeni Direktive (EU) 2016/2284 Europskog parlamenta i Vijeća u pogledu metodologije za izvješćivanje o projekcijama emisija određenih atmosferskih onečišćujućih tvari.“

**Članak 3.**

U članku 3. stavku 2. podstavak 2. mijenja se i glasi:

„– ciljevima Europske unije i nacionalnim ciljevima u području bioraznolikosti i ekosustava u skladu sa Osmim programom djelovanja za okoliš (ODLUKA (EU) 2022/591 EUROPSKOG PARLAMENTA I VIJEĆA od 6. travnja 2022. o Općem programu djelovanja Unije za okoliš do 2030.).“

**Članak 4.**

U članku 5. stavci 2., 3. i 4. brišu se.

Dosadašnji stavak 5. postaje stavak 2.

**Članak 5.**

U članku 6. stavak 5., članku 9. stavcima 1. i 2., članku 10. stavku 2., članku 11., članku 12. stavcima 1. i 2., članku 13. stavcima 1., 2. i 3., članku 17. stavcima 2. i 3., članku 23. stavak 3. točka (b), članku 24. stavcima 1., 2., 3., 4., 5, 12. i 15. riječ: „Agenciji“ u određenom padežu zamjenjuje se riječju: „Ministarstvo“ u odgovarajućem padežu.

**Članak 6.**

U članku 15. stavci 2. i 3. mijenjaju se i glase*:*

(2) „ Projekcije emisija procjenjuju se i o njima se izvješćuje prema kategoriji izvora iz NFR-a. Ako to nije moguće zbog nedostatka dovoljno detaljnih podataka, obrazloženje za izvješćivanje na agregiranoj razini uključuje se u informativno izvješće o inventaru. Ministarstvo priprema projekciju ‚s mjerama’ (donesene mjere) i, kada je potrebno, projekciju ‚s dodatnim mjerama’ (planirane mjere) za svaku onečišćujuću tvar u skladu s uputama utvrđenima u Smjernicama EMEP-a/EEA-e.”

(3) „Nacionalne projekcije emisija moraju biti u skladu s godišnjim nacionalnim inventarom emisija za godinu X-3 i projekcijama dostavljenima u okviru nacionalnog pozitivnog propisa kojim se uređuje praćenje emisija stakleničkih plinova i Uredbom br. 2018/1999 Europskog parlamenta i Vijeća od 11. prosinca 2018. o mehanizmu za praćenje i izvješćivanje o emisijama stakleničkih plinova i za izvješćivanje o drugim informacijama u vezi s klimatskim promjenama na nacionalnoj razini Unije.“

**Članak 7.**

U članku 17. stavak 1. riječi: „Agencija uz prethodnu suglasnost“ se brišu.

U članku 17. stavak 1. riječ: „Ministarstva“ zamjenjuje se riječju: „Ministarstvo“.

**Članak 8.**

U članku 23. stavak 7. riječi: „Agencija uz prethodnu suglasnost“ se brišu.

U članku 23. stavak 7. riječ: „Ministarstva“ zamjenjuje se riječju: „Ministarstvo“.

**Članak 9.**

U članku 24. stavak 9. riječi: „i Agencije“ brišu se.

**Članak 10.**

Članak 27. briše se.

 **Članak 11.**

U Prilogu I. Tablica 3. se mijenja i glasi:

|  |  |  |  |
| --- | --- | --- | --- |
| **Element** | **Onečišćujuće tvari** | **Vremenski** **nizovi/ciljane godine** | **Datum izvješćivanja** |
| Nacionalni prostorni podaci o emisijama prema kategorijama izvora (generirani NFR) |  – SO2, NOx, NMHOS, NH3, CO, PM2,5, PM10 – teški metali (Cd, Hg, Pb) – POP-ovi (ukupni PAH-ovi, HCB, PCB-i, dioksini/furani)– BC (ako je dostupno) | Svake četiri godine za godinu izvješćivanja minus 2 (X–2) Od 2017. |  1. svibnja \* |
| Veliki točkasti izvori (LPS) prema kategorijama izvora (generirani NFR) |  – SO2, NOx, NMHOS, NH3, CO, PM2,5, PM10 – teški metali (Cd, Hg, Pb) – POP-ovi (ukupni PAH-ovi, HCB, PCB-i, dioksini/furani) – BC (ako je dostupno) | Svake četiri godine za godinu izvješćivanja minus 2 (X–2)Od 2017. | 1. svibnja \* |
| Predviđene emisije prema kategoriji izvora iz NFR-a | – SO2, NOx, NMHOS, NH3, PM2,5 i ako je dostupno BC  | Svake dvije godine, obuhvaćajući godine obuhvaćene projekcijama 2020., 2025., 2030. i, ako je dostupno, 2040. i 2050.Od 2017. | 15. ožujka |
|  \* Ponovno dostavljanje podataka zbog grešaka vrši se u roku od četiri tjedna te uključuje jasno objašnjenje napravljenih izmjena. |

**Članak 12.**

U Prilogu II. u tablici riječi: „Ministarstvo zaštite okoliša i energetike“ zamjenjuju se riječima: „Ministarstvo zaštite okoliša i zelene tranzicije“.

U tablici riječi: „Hrvatska agencija za okoliš i prirodu“ zamjenjuju se riječima: „Ministarstvo zaštite okoliša i zelene tranzicije“.

U tablici riječi: „Ministarstvo poljoprivrede“ zamjenjuju se riječima: „Ministarstvo poljoprivrede, šumarstva i ribarstva“.

U tablici riječi: „Državna uprava za zaštitu i spašavanje“ zamjenjuju se riječima: „Ministarstvo unutarnjih poslova“.

U tekstu ispod tablice riječ: „Agencija“ zamjenjuje se riječju: „Ministarstvo“.

**Članak 13.**

U Prilogu IV. u tablici riječi: „Hrvatska agencija za okoliš i prirodu“ zamjenjuju se riječima: „Ministarstvo zaštite okoliša i zelene tranzicije“

**Članak 14.**

Ova Uredba stupa na snagu osmoga dana od dana objave u „Narodnim novinama“.

KLASA: 351-01/24-04/5
URBROJ:
Zagreb,

Predsjednik
mr. sc. Andrej Plenković

**OBRAZLOŽENJE**

**Prijedlog Uredbe o izmjenama i dopuni Uredbe o nacionalnim obvezama smanjenja emisija određenih onečišćujućih tvari u zraku u Republici Hrvatskoj**

Zakon o zaštiti zraka („Narodne novine“, br. 127/19 i 57/22) u članku 40. propisuje da se emisijske kvote odnosno nacionalne obveze smanjenja određenih onečišćujućih tvari u zraku koje uzrokuju nepovoljne učinke zakiseljavanja, eutrofikacije i fotokemijskog onečišćenja za određeno razdoblje u Republici Hrvatskoj, način izračuna emisija i izrade inventara emisija, sadržaj i način izrade Programa kontrole onečišćenja zraka, praćenje negativnih učinaka onečišćenja zraka na ekosustave te način dostave podataka nadležnim međunarodnim tijelima i tijelima Europske unije propisuju Uredbom čiju izradu osigurava Ministarstvo zaštite okoliša i zelene tranzicije.

S obzirom da je Europska Komisija početkom 2024. godine usvojila izmjene Direktiva (EU) 2016/2284 (NEC Direktive) putem Delegirane Direktive Komisije (EU) 2024/299 od 27. listopada 2023. u pogledu metodologije za izvješćivanje o projekcijama emisija određenih atmosferskih onečišćujućih tvari, u cilju usklađivanja Republike Hrvatske sa pravnom stečevinom EU, pripremljen je Nacrt prijedloga Uredbe o izmjenama Uredbe o nacionalnim obvezama smanjenja emisija određenih onečišćujućih tvari u zraku u Republici Hrvatskoj (NEC Uredba).

Predmetnom NEC Uredbom je u pravni poredak Republike Hrvatske prenesena Direktiva (EU) 2016/2284 Europskog parlamenta i Vijeća od 14. prosinca 2016. o smanjenju nacionalnih emisija određenih atmosferskih onečišćujućih tvari (dalje u tekstu: NEC Direktiva).

NEC Direktivom propisane su obveze smanjenja određenih onečišćujućih tvari u zraku za NMHOS-eve, NH3, SO2, PM2,5 i NOx za razdoblja od 2020. do 2029. godine te nakon 2030. godine u određenom postotnom (%) smanjenju u odnosu na 2005. godinu kao baznu godinu na temelju koje se prati ispunjavanje obveza.

Osim izmjena prema zahtjevima Delegirane Direktive Komisije (EU) 2024/299 u odredbama koje se odnose na metodologiju za izvješćivanje o projekcijama emisija (zahtijeva se veća razina detaljnosti izvješćivanja o projekcijama), u ovim Izmjenama NEC Uredbe brišu se i članci koji su propisivali odredbe koje su istekle i više nisu na snazi.

Nadalje, osim usklađivanja sa pravnom stečevinom EU promijenjeni su i nazivi tijela državne uprave. Obveze tijela državne uprave se ne mijenjaju.

Ministarstvo zaštite okoliša i energetike, sukladno članku 73. stavak 3.  „Zakona o izmjeni i dopuni Zakona o zaštiti okoliša“ (Narodne novine, broj118/18 od 27. prosinca 2018.) te brisanjem Hrvatske agencije za okoliš i prirodu (HAOP) iz sudskog registra (17. siječnja 2019.) preuzelo je zaposlenike, poslove, prava i obveze Agencije, kao i imovinu, opremu, pismohranu i drugu dokumentaciju.

Zakonom o izmjenama i dopunama Zakona o ustrojstvu i djelokrugu tijela državne uprave (Narodne novine, broj 57/24) Ministarstvo zaštite okoliša i zelene tranzicije preuzima poslove iz djelokruga dosadašnjeg Ministarstva gospodarstva i održivog razvoja koji se odnose na zaštitu okoliša, zaštitu prirode i vodno gospodarstvo te opremu, pismohranu i drugu dokumentaciju, sredstva za rad, financijska sredstva, prava i obveze.

Također, Ministarstvo poljoprivrede je promijenilo naziv u Ministarstvo poljoprivrede, šumarstva i ribarstva.

Zbog obveza navedenih u prijedlogu Izmjena Uredbe nije potrebno osigurati dodatna sredstva u odnosu na ona koja su osigurana za provođenje redovnih aktivnosti u okviru državnog proračuna.